รายย่อยเก็บหุ้นไทย 2.8 พันลบ. หนุน SET ปิดพุ่ง 9.15 จุด หลังรูดหนัก 3 วันติด
รายย่อยเก็บหุ้นไทย 2.8 พันลบ. หนุน SET ปิดพุ่ง 9.15 จุด หลังรูดหนัก 3 วันติด โดยดัชนีปิดตลาดวันนี้ อยู่ที่ระดับ 1,692.58 จุด บวก 9.15 จุด หรือ 0.54% มูลค่าซื้อขาย 6.88 หมื่นลบ.
30 พ.ค. 2561

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,692.58 จุด บวก 9.15 จุด หรือ 0.54% มูลค่าซื้อขาย 6.88 หมื่นลบ.
10 หุ้นดันดัชนีวันนี้

นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) ปิดเผยว่า ตลาดหุ้นไทยในช่วงบ่ายนี้ดัชนีฯ ปรับตัวเพิ่มขึ้นค่อนข้างมาก เป็นการรีบาวด์หลังจากดัชนีฯ ปรับลงไปในช่วง 2 วันที่ผ่านมา โดยมองว่ามาจากแรงซื้อของนักลงทุนสถาบันในประเทศ โดยเฉพาะกองทุน LTF ที่คาดว่าเข้ามาซื้อในวันนี้ค่อนข้างมาก
ด้านตลาดหุ้นในภูมิภาคเอเชียวันนี้การเคลื่อนไหวในบางประเทศดัชนีปรับตัวเพิ่มขึ้น และบางประเทศดัชนีปรับตัวลดลง คาดว่าจะมาจากปัจจัยของแต่ละประเทศที่แตกต่างกัน
แนวโน้มการลงทุนในสัปดาห์หน้า คาดการเคลื่อนไหวของดัชนีจะเป็นลักษณะของการแกว่งตัว และแนวโน้มของมูลค่าการซื้อขายคาดว่าจะเบาบางลง อันเนื่องมาจากปัจจัยในประเทศ
แต่อย่างไรก็ตามยังต้องติดตามปัจจัยภายนอกประเทศที่อาจจะมีผลต่อการลงทุนในตลาดหุ้น เช่น การประชุมธนาคารกลางยุโรป (ECB) ในสัปดาห์หน้า, สถานการณ์ความตึงเครียดในเกาหลีเหนือ และแนวโน้มค่าเงินดอลลาร์สหรัฐฯ เป็นต้น พร้อมให้แนวต้าน 1,720 จุด แนวรับ 1,660 จุด
สำหรับการซื้อขายรายกลุ่ม นักลงทุนทั่วไปในประเทศซื้อสุทธิ 8.82 พันล้านบาท กองทุนในประเทศซื้อสุทธิ 313 ล้านบาท บริษัทหลักทรัพย์ซ์้อสุทธิ 144 ล้านบาท

 
ตลาดหุ้นเอเชีย

 